**SPrÁva o Účasti verejnosti na Tvorbe právnych Predpisov**

Zámer vyhlásiť prírodnú rezerváciu Vihorlatský prales bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov oznámený listom Okresného úradu Košice č. OU-KE-OSZP1-2019/058005 z 27. novembra 2019 vlastníkom, správcom a nájomcom dotknutých pozemkov, dotknutým obciam a dotknutým orgánom štátnej správy. Obce o zámere informovali verejnosť vo svojom územnom obvode.

Verejnosť bola o príprave návrhu nariadenia vlády Slovenskej republiky, ktorým sa vyhlasuje prírodná rezervácia Vihorlatský prales, informovaná prostredníctvom predbežnej informácie zverejnenej v informačnom systéme verejnej správy Slov-Lex (PI/2020/13). Verejnosť mala možnosť sa v stanovenej lehote k predbežnej informácii vyjadriť, neboli uplatnené žiadne pripomienky.

Návrh nariadenia vlády bol v skrátenom medzirezortnom konaní zverejnený v informačnom systéme verejnej správy Slov-Lex (LP/2020/59) od 7. februára 2020 do 17. februára 2020. K návrhu bola podaná hromadná pripomienka Lesoochranárskeho zoskupenia VLK. Táto pripomienka bola prerokovaná a zapracovaná do materiálu.